การประกอบธุรกิจของผลิตภัณฑ์แต่ละสาย

ธุรกิจหลักของบริษัทฯ แบ่งได้เป็น 3 สาย คือ ธุรกิจผลิตภัณฑ์คอนกรีต
ธุรกิจร้านจำหน่ายวัสดุก่อสร้างและอุปกรณ์ ตกแต่งบ้าน ในรูปแบบร้านค้าปลีกสมัยใหม่
และธุรกิจคอนกรีตมวลเบา

ธุรกิจผลิตภัณฑ์คอนกรีต

1. ลักษณะของผลิตภัณฑ์และการให้บริการ

1.1 ผลิตภัณฑ์คอนกรีตผสมเสร็จ

บริษัทฯ มีโรงงานคอนกรีตผสมเสร็จให้บริการลูกค้ากว่า 24 แห่ง
ตั้งกระจายอยู่ในเขตพื้นที่กรุงเทพฯ ปริมณฑล และภาคตะวันออก

1.2 ผลิตภัณฑ์คอนกรีตสำเร็จรูป

1.2.1 ผลิตภัณฑ์คอนกรีตสำเร็จรูปสำหรับโครงสร้างงานระบบ แบ่งเป็น

  - ผลิตภัณฑ์คอนกรีตสำเร็จรูปงานโครงสร้าง ได้แก่ แผ่นพื้น บล็อกก่อผนัง ตัวกั้นถนน

- ผลิตภัณฑ์คอนกรีตสำเร็จรูปงานระบายน้ำ ได้แก่ ท่อระบายน้ำชนิดปากลิ้นราง
ท่อระบายน้ำชนิดปากระฆัง ท่อคอนกรีตเสริมเหล็กหล่อสำเร็จรูปสี่เหลี่ยม ท่อดันลอด
บ่อพักคอนกรีตเสริมเหล็ก รางระบายน้ำ

  1.2.2 ผลิตภัณฑ์คอนกรีตสำเร็จรูปสำหรับงานตกแต่ง ได้แก่ บล็อกประสานปูพื้น บล็อกหญ้า
  แผ่นทางเท้าและขอบคันหิน

ทั้งนี้ บริษัทฯ
ยังมีบริการรับออกแบบและผลิตสินค้าคอนกรีตที่มีรูปแบบและคุณสมบัติเฉพาะตามคำสั่งของลูกค้า
(Made-to-order) โดยปัจจุบัน บริษัทฯ มีกำลังการผลิตคอนกรีตผสมเสร็จได้สูงสุด 93,600
คิวต่อเดือน และงานคอนกรีตสำเร็จรูป 17,500 คิวต่อเดือน และบริษัทฯ
มีอัตราการผลิตคอนกรีตผสมเสร็จ 57,457 คิวต่อเดือน และคอนกรีตสำเร็จรูป 12,500
คิวต่อเดือน หรือคิดเป็นร้อยละ 61.39 และร้อยละ 71.43 ตามลำดับ
ซึ่งเพียงพอสำหรับการรองรับใบสั่งซื้อผลิตภัณฑ์จากลูกค้า

นอกจากนี้ บริษัทฯ เป็นตัวแทนจำหน่ายรายใหญ่ของปูนซีเมนต์นครหลวง ปูนซีเมนต์ทีพีไอ
และปูนซีเมนต์เอเชีย และวัสดุก่อสร้างอื่นๆ เช่น ทราย หิน โดยคิดเป็นสัดส่วนต่ำกว่าร้อยละ 1
ของยอดจำหน่ายรวมของบริษัทฯ

2. การตลาดและภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

- คุณภาพและมาตรฐานของผลิตภัณฑ์ที่เป็นที่ยอมรับในอุตสาหกรรมก่อสร้าง
โดยผลิตภัณฑ์ของกลุ่มบริษัทฯ กว่า 200 รายการ
เป็นผู้ได้รับมาตรฐานอุตสาหกรรมมากที่สุดในประเทศ สำหรับงานคอนกรีต
ได้รับการรับรองมาตรฐานจากสำนักงานมาตรฐานผลิตภัณฑ์ อุตสาหกรรม (สมอ.)
กระทรวงอุตสาหกรรม มาตรฐาน ISO 9001:2000 ในส่วนโรงงานและสำนักงาน
และมาตรฐานการออกแบบผลิตภัณฑ์คอนกรีต อีกทั้งในปี 2549 นี้
บริษัทยังดำเนินการติดตั้งระบบจัดการผลิตคอนกรีตผสมเสร็จจากส่วนกลาง CDS (Centralized
Data System) ในทุกโรงงานกว่า 24 แห่ง เพื่อควบคุมมาตรฐานการผลิต

- การบริการที่ดีและการตรงต่อเวลาที่จะจัดส่งผลิตภัณฑ์ให้แก่ลูกค้า โดยมีการติดตั้งระบบ GPS
(Global Positioning System) แก่รถผสมคอนกรีตทุกคัน
เพื่อเป็นเครื่องมือตรวจสอบเส้นทางการเดินรถ ป้องกันปัญหาเรื่องคอนกรีตขาด
เนื่องจากการเทคอนกรีตไม่ครบตามจำนวน

- ราคาที่เหมาะสมและสามารถแข่งขันได้ในธุรกิจ

2.1.2 ลักษณะลูกค้า

บริษัทฯ มีลูกค้าทั้งภาครัฐและภาคเอกชน โดยลูกค้าภาครัฐ บริษัทฯ จะเข้ารับงานทั้งโดยตรง
จากหน่วยงานของรัฐที่เป็นเจ้าของโครงการก่อสร้างต่างๆ
หรือทั้งผ่านกลุ่มผู้รับเหมาก่อสร้างในโครงการของรัฐ ส่วนลูกค้าภาคเอกชน ได้แก่
ผู้รับเหมาก่อสร้างที่ก่อสร้างโครงการ ในโครงการหมู่บ้าน อาคารสำนักงาน ห้างสรรพสินค้า
โดยในปี 2550 บริษัทฯ มีงานภาครัฐและภาคเอกชนในสัดส่วนเฉลี่ย ร้อยละ 60 ต่อ 40
(เมื่อคิดจากรายได้รวมของบริษัทฯ) อย่างไรก็ตาม ลักษณะการสั่งซื้อผลิตภัณฑ์คอนกรีตสำเร็จรูป
มีทั้งการสั่งซื้อผลิตภัณฑ์ในรูปแบบมาตรฐานและการสั่งทำผลิตภัณฑ์ตามรูปแบบและคุณสมบัติเฉพาะของแต่ละโครงการ

2.1.3 กลุ่มลูกค้าเป้าหมาย

กลุ่มลูกค้าเป้าหมายของบริษัทฯ ได้แก่
บริษัทผู้รับเหมาโครงการด้านการโยธาและระบบจราจรของภาครัฐ
รวมถึงบริษัทผู้รับเหมาโครงการอสังหาริมทรัพย์ และกลุ่มลูกค้าที่เป็นเจ้าของบ้าน

2.1.4 นโยบายราคา

บริษัทฯ จะกำหนดราคาผลิตภัณฑ์จากต้นทุนและส่วนบวกเพิ่ม (Cost plus Margin)
โดยนำปริมาณการสั่งซื้อและการแข่งขันของอุตสาหกรรมมาพิจารณาประกอบเช่นกัน

2.1.5 การจำหน่ายและช่องทางการจำหน่าย

บริษัทฯ จำหน่ายผลิตภัณฑ์ให้แก่ลูกค้าโดยตรงและผ่านตัวแทนของบริษัทฯ
ซึ่งส่วนใหญ่การจำหน่ายจะมีลักษณะขายตรงให้แก่ลูกค้าในภาครัฐและเอกชน
โดยมีพนักงานของบริษัทฯ เป็นผู้ติดต่อโดยตรง

2.  สภาพการแข่งขัน และภาวะอุตสาหกรรม

ในปี 2550 ภาวะการก่อสร้างในประเทศมีทิศทางชะลอตัวอย่างต่อเนื่องจากปีที่ผ่านมา
รายงานจากศูนย์วิจัยกสิกรไทยคาดว่า การก่อสร้างโดยรวมจะขยายตัวร้อยละ 2.3 – 3.3
ลดลงเมื่อเทียบกับช่วงเดียวกันของปีที่ผ่านมา ที่มีการขยายตัวร้อยละ 4.8
โดยมีสาเหตุสำคัญจากการชะลอตัวของการก่อสร้างภาคเอกชน
ที่มีอัตราการเติบโตในระดับต่ำเพียงร้อยละ 0.3 – 1.0 จากที่เติบโตร้อยละ 2.5 ในปี 2549
เนื่องจากตลาดอสังหาริมทรัพย์ได้รับผลกระทบจากปัจจัยลบหลายด้าน เช่น ภาวะเศรษฐกิจที่ซบเซา
ความไม่เชื่อมั่นของผู้บริโภคต่อแนวโน้มเศรษฐกิจและความมั่นคงทางรายได้
ขณะที่นักลงทุนยังชะลอการลงทุนเพื่อรอความชัดเจนทางการเมืองและนโยบายของรัฐบาลชุดใหญ่หลังการเลือกตั้งในเดือนธันวาคมนี้
เช่นเดียวกับการก่อสร้างภาครัฐที่มีการอัตราขยายตัวลดลงเหลือร้อยละ 4.4 – 5.7 จากร้อยละ
7.4 ในปี 2549 เนื่องจากความล่าช้าในการเบิกจ่ายงบประมาณประจำปี 2550
และความล่าช้าในการดำเนินโครงการลงทุนชนาดใหญ่ของภาครัฐ ดังนั้น
จึงเป็นเหตุให้ความต้องการใช้คอนกรีตในประเทศในปี 2550 ลดลงต่อเนื่องจากปีที่ผ่านมา
เทียบเคียงจากยอดจำหน่ายปูนซีเมนต์ปี 2550 ที่ศูนย์วิจัยกสิกรไทยรายงานว่า อยู่ที่ประมาณ 28.3
ล้านตัน ลดลงร้อยละ 2.8 จากปี 2549 ที่มียอดจำหน่าย 29.2 ล้านตัน

ทั้งนี้ ผลจากความต้องการใช้คอนกรีตที่ลดลงตามปริมาณงานก่อสร้าง
และภาระต้นทุนด้านพลังงานที่เพิ่มขึ้นอย่างต่อเนื่อง ทำให้ในปีนี้
ผู้ประกอบการได้มีการปรับปรับเปลี่ยนมาใช้เชื้อเพลิงที่มีราคาต่ำ เช่น ถ่านหิน ก๊าซธรรมชาติ
ควบคู่กับบริหารจัดการระบบโลจิสติกส์ให้มีประสิทธิภาพมากขึ้น
และปรับราคาจำหน่ายคอนกรีตให้สอดรับกับต้นทุนด้านพลังงานที่สูงขึ้น อย่างไรก็ตาม
ระดับราคาดังกล่าวยังไม่สะท้อนต้นทุนการผลิตที่แท้จริง
เนื่องจากผู้ประกอบการเป็นผู้รับภาระต้นทุนบางส่วนแทนลูกค้าไว้
เพื่อรักษาส่วนแบ่งตลาดในภาวะตลาดที่มีการแข่งขันอย่างรุนแรง

สำหรับปี 2551 หากรัฐบาลที่มาจากการเลือกตั้งมีเสถียรภาพ
และสามารถผลักดันโครงการลงทุนขนาดใหญ่ของภาครัฐ เช่น โครงการระบบขนส่งมวลชนทางราง
รถไฟรางคู่ โครงการโรงไฟฟ้าของเอกชน (IPP)
ให้มีความคืบหน้าตามแผนงานได้อย่างเป็นรูปธรรมได้
จะเป็นแรงกระตุ้นสำคัญต่อการขับเคลื่อนระบบเศรษฐกิจ
และเสริมความเชื่อมั่นให้กับผู้บริโภคและภาคเอกชน โดยเฉพาะภาคเอกชนในธุรกิจอสังหาริมทรัพย์
ทั้งนี้ คาดว่า ในปี 2551 การก่อสร้างโดยรวมจะมีอัตราการขยายตัวเพิ่มขึ้นมาอยู่ที่ประมาณ 5.1 –
8.8 ส่งผลให้ความต้องการใช้คอนกรีตในประเทศมีการเติบโตดีขึ้นกว่าปีที่ผ่านมา โดยคาดว่า ในปี
2551 ความต้องการใช้ปูนซิเมนต์ภายในประเทศ จะอยู่ที่ระดับประมาณ 29.5 – 30.3 ล้านตัน
หรือขยายตัวประมาณร้อยละ 4 – 7 สูงกว่าปี 2550 ที่หดตัวประมาณร้อยละ 2.8 อย่างไรก็ตาม
สถานการณ์การเมืองในประเทศ แนวโน้มราคาน้ำมันที่ปรับเพิ่มขึ้นอย่างต่อเนื่อง
การชะลอตัวของเศรษฐกิจสหรัฐที่จะกระทบต่ออัตราแลกเปลี่ยนและภาคการส่งออกของไทย
ยังเป็นปัจจัยเสี่ยงสำคัญที่กดดันให้การลงทุนด้านการก่อสร้างของภาคเอกชน
โดยเฉพาะธุรกิจอสังหาริมทรัพย์ อาจไม่ฟื้นตัวเป็นไปตามที่คาดการณ์
ซึ่งจะส่งผลกระทบต่อการเติบโตของความต้องการใช้คอนกรีตในปี 2551 ได้ในที่สุด

การเปรียบเทียบบริษัทฯ กับบริษัทคู่แข่งนั้น
ไม่สามารถระบุได้อย่างชัดเจนเนื่องจากธุรกิจสายคอนกรีตค่อนข้างหลากหลาย อย่างไรก็ตาม
อาจแบ่งบริษัทคู่แข่งได้ตามประเภทผลิตภัณฑ์หลักของบริษัทฯ ดังนี้

+------------------+-----------+---------+--------+--------+--------+
| บริษัทคู่แข่ง         | เครื่อง     | ผลิตภัณฑ์  | ผ      |        |        |
|                  | หมายการค้า |         | ลิตภัณฑ์ค |        |        |
|                  |           | คอนกรีต  | อนกรีตส |        |        |
|                  |           | ผสมเสร็จ | ำเร็จรูป |        |        |
+------------------+-----------+---------+--------+--------+--------+
|                  |           |         | คอน    | คอนก   |        |
|                  |           |         | กรีตสำเ | รีตสำเร |        |
|                  |           |         | ร็จรูปงา | ็จรูปโคร |        |
|                  |           |         | นตกแต่ง | งสร้างง |        |
|                  |           |         |        | านระบบ |        |
+------------------+-----------+---------+--------+--------+--------+
|                  |           |         |        | งานโค  | ง      |
|                  |           |         |        | รงสร้าง | านระบบ |
|                  |           |         |        |        |        |
|                  |           |         |        |        | ร      |
|                  |           |         |        |        | ะบายน้ำ |
+------------------+-----------+---------+--------+--------+--------+
| บริษัทฯ            | CCP       | /       | /      | /      | /      |
+------------------+-----------+---------+--------+--------+--------+
| ก                | CPAC      | /       | /      | /      | -      |
| ลุ่มบริษัทปูนซีเมนต์ไทย |           |         |        |        |        |
+------------------+-----------+---------+--------+--------+--------+
| -                |           | -       | /      | -      | -      |
| บจก.สยามซีแพคบล็อค |           |         |        |        |        |
+------------------+-----------+---------+--------+--------+--------+
| -   บจก.อ        |           | -       | /      | /      | -      |
| ุตสาหกรรมซีแพคบล็อค |           |         |        |        |        |
+------------------+-----------+---------+--------+--------+--------+
| -   บจก.         |           | -       | /      | /      | -      |
| ผลิตภัณฑ์คอนกรีตซีแพค |           |         |        |        |        |
+------------------+-----------+---------+--------+--------+--------+
| -   บจก          |           | -       | /      | -      | -      |
| .ซีเมนต์ไทยการตลาด |           |         |        |        |        |
+------------------+-----------+---------+--------+--------+--------+
| -   บจก.ผล       |           | /       | /      | -      | -      |
| ิตภัณฑ์และวัตถุก่อสร้าง |           |         |        |        |        |
+------------------+-----------+---------+--------+--------+--------+
| บมจ.ทีพีไอ โพลีน    | TPI       | /       | -      | -      | -      |
+------------------+-----------+---------+--------+--------+--------+

ที่มา: www.thaibuild.com

3. การจัดหาผลิตภัณฑ์หรือบริการ

3.1 ลักษณะการบริการ

บริษัทฯ มีโรงงานคอนกรีตผสมเสร็จตั้งกระจายอยู่ในเขตพื้นที่กรุงเทพฯ ปริมณฑล และภาคตะวันออก
24 แห่ง และมีโรงงานคอนกรีตสำเร็จรูปตั้งอยู่ใน จ.ชลบุรี 3 แห่ง ซึ่งบริษัทฯ
มีบริการขนส่งและเทคอนกรีตจากโรงงานคอนกรีตผสมเสร็จไปยังหน้าโครงการของลูกค้าตลอด 24
ชั่วโมง

3.1.1 โรงงานผลิตภัณฑ์คอนกรีตผสมเสร็จของบริษัทฯ

  -----------------------------------------------------------------------------
  โรงงาน                          สถานที่ตั้ง
  -------- ---------------------- ---------------------------------------------
  1        สาขาศรีราชา 1           113/5 ม.1 ต.ทุ่งสุขลา อ.ศรีราชา จ.ชลบุรี

  2        สาขาศรีราชา 2           

  3        สาขาบ่อวิน               ม.3 ต.เขาคันทรง อ.ศรีราชา จ.ชลบุรี

  4        สาขาพัทยา 1             52/21 ม.1 ต.นาจอมเทียน เขตพัทยา จ.ชลบุรี

  5        สาขาพัทยา 2             

  6        สาขาอ่างศิลา             1/49 ม. 5 ต. เสม็ด อ.เมือง จ.ชลบุรี

  7        สาขาสุขประยูร            กม. 11+100 ถ.สุขประยูร ต.หนองตำลึง อ.พานทอง
                                  จ.ชลบุรี

  8        สาขามาบตาพุด            269/32 ถ.สุขุมวิท ต.มาบตาพุด อ.เมือง จ.ระยอง

  9        สาขาบ้านบึง              113 ม.5 ต.หนองไผ่แก้ว อ.บ้านบึง จ. ชลบุรี

  10       สาขาหน่วยงานพิเศษ        

  11       สาขาเชียงราก            ถ. สาย 347 (แยก ม.ธรรมศาสตร์) ต. เชียงราก
                                  อ.สามโคก จ.ปทุมธานี

  12       สาขาท่าน้ำนนท์            ต.บ้านแขก ตลาดขวัญ (เมือง) อ.ตลาดขวัญ จ.นนทบุรี

  13       สาขาลาดกระบัง 1         ถ.ร่มเกล้า 1 แขวงคลอง 2 ต้นนุ่น เขตลาดกระบัง กทม.

  14       สาขาลาดกระบัง 2         

  15       สาขาพานทอง             334 ม. 3 ต.คลองตำหรุ อ.เมือง จ.ชลบุรี

  16       สาขาพระราม 9           809 ซ.พระรามเก้า 21 ถ.พระรามเก้า เขตบางกะปิ กทม.

  17       สาขาดินแดง              ที่ทำการกทม. 2 เขตดินแดง

  18       สาขามักกะสัน 1           ใกล้บึงมักกะสัน ถ.อโศก – ดินแดง แขวงบางกะปิ
                                  เขตห้วยขวาง กทม.

  19       สาขามักกะสัน 2           

  20       สาขา Segment 1         113 ม.5 ต.หนองไผ่แก้ว อ.บ้านบึง จ. ชลบุรี

  21       สาขา Segment 2         

  22       สาขาหนองขาม            706/16 ม.1 ต.หนองขาม อ.ศรีราชา จ.ชลบุรี

  23       สาขาศรีวารี              66/3 ม.2 ต.ศีรษะจรเข้น้อย กิ่งอำเภอบางเสาธง
                                  จ.สมุทรปราการ

  24       สาขาหนองข้างคอก         6/7 ม.7 ต.หนองข้างคอก อ.เมือง จ.ชลบุรี
  -----------------------------------------------------------------------------

หมายเหตุ ข้อมูล ณ วันที่ 31 ธันวาคม 2550

3.1.2 ตารางแสดงโรงงานผลิตภัณฑ์คอนกรีตสำเร็จรูปของบริษัทฯ

  -----------------------------------------------------------------------------
  โรงงาน                             สถานที่ตั้ง
  -------- ------------------------- ------------------------------------------
  1.       โรงงานผลิตภัณฑ์คอนกรีต (บ้านบึง 113 ม.5 ถ.หนองไผ่แก้ว อ.บ้านบึง จ. ชลบุรี
           1)                        

  2.       โรงงานผลิตภัณฑ์คอนกรีต (บ้านบึง 309/10 ม.1 ต.หนองไผ่แก้ว อ.บ้านบึง จ.ชลบุรี
           2)                        

  3.       โรงงานผลิตภัณฑ์คอนกรีต (บ้านบึง 113 ม.5 ถ.หนองไผ่แก้ว อ.บ้านบึง จ. ชลบุรี
           3)                        
  -----------------------------------------------------------------------------

หมายเหตุ ข้อมูล ณ วันที่ 31 ธันวาคม 2550

3.1.3 กำลังการผลิต

+---------------------------+------------+--------------+-------------+
| โรงงาน                    | กำลังการผลิต | ปริมาณการผลิต* | อัตราการใช้   |
|                           |            |              |             |
|                           | ต่อเดือน     | เฉลี่ยต่อเดือน   | กำลังผลิต (%) |
|                           | (คิว)       | (คิว)         |             |
+---------------------------+------------+--------------+-------------+
| โรงงานคอนกรีตผสมเสร็จ       | 93,600     | 57,457       | 61.39       |
|                           |            |              |             |
| โรงงานผลิตคอนกรีตผสมเสร็จ    |            |              |             |
| (24สาขา)                  |            |              |             |
+---------------------------+------------+--------------+-------------+
| โรงงานคอนกรีตสำเร็จรูป       |            |              |             |
+---------------------------+------------+--------------+-------------+
| 1) โรงงานผลิตภัณฑ์คอนกรีต     | 9,000      | 7,000        | 77.78       |
| (บ้านบึง 1)                 |            |              |             |
+---------------------------+------------+--------------+-------------+
| 3) โรงงานผลิตภัณฑ์คอนกรีต     | 4,000      | 2,500        | 62.50       |
| (บ้านบึง 2)                 |            |              |             |
+---------------------------+------------+--------------+-------------+
| 2) โรงงานผลิตภัณฑ์คอนกรีต     | 4,500      | 3,000        | 66.67       |
| (บ้านบึง 3)                 |            |              |             |
+---------------------------+------------+--------------+-------------+
| รวมคอนกรีตสำเร็จรูป (3 สาขา) | 17,500     | 12,500       | 71.43       |
+---------------------------+------------+--------------+-------------+

หมายเหตุ - * เป็นการผลิตในวันทำการปกติ

- ข้อมูล ณ วันที่ 31 ธันวาคม 2550

3.1.4 นโยบายการผลิต

บริษัทฯ พิถีพิถันทุกขั้นตอนการผลิต โดยใช้เครื่องจักรที่ทันสมัย
ภายใต้โรงงานที่ได้รับการรับรองระบบบริหารคุณภาพตามมาตรฐานโลก ISO 9001: 2000
และการควบคุมอย่างใกล้ชิดจากวิศวกรผู้เชี่ยวชาญ เพื่อสร้างสรรค์ผลิตภัณฑ์ที่มีคุณภาพสูง
และตรงตามความต้องการที่ลูกค้าสั่ง

3.1.5 วัตถุดิบ

บริษัทฯ ซื้อวัตถุดิบประเภทปูนซีเมนต์ผง หินและทราย จากผู้จำหน่ายภายในประเทศ
โดยซื้อปูนซีเมนต์ผงจากผู้จำหน่ายโดยตรง คือ บมจ.ปูนซีเมนต์นครหลวง บมจ.ปูนซีเมนต์ทีพีไอ
และบมจ.ปูนซีเมนต์เอเชีย อย่างไรก็ตาม การพิจารณาสั่งซื้อปูนซีเมนต์จากผู้ผลิตแต่ละรายนั้น
บริษัทฯ จะพิจารณาจากต้นทุนเป็นหลัก ซึ่งในปัจจุบัน บริษัทฯ มียอดจำหน่ายปูนซีเมนต์ผงสูงติดอันดับ
1 ใน 5 ของปูนซีเมนต์นครหลวง ปูนซีเมนต์ทีพีไอ ปูนซีเมนต์เอเชีย นอกจากนี้ บริษัทฯ
มีนโยบายไม่เก็บสต๊อกวัตถุดิบ ยกเว้นเหล็ก ซึ่งเป็นวัตถุดิบที่ราคาค่อนข้างผันผวน ที่บริษัทฯ
จำเป็นต้องเก็บสต๊อกไว้ เพื่อป้องกันภาวะราคาผันผวนและการขาดแคลนอย่างฉับพลัน

3.2 ผลกระทบต่อสิ่งแวดล้อม

บริษัทฯ ปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
และหน่วยงานสำนักงานสิ่งแวดล้อม ซึ่งมีการตรวจสอบตามกำหนดทุก 1 ปี โดย บริษัทฯ
ปฏิบัติตามกฎหมายและข้อกำหนดของทุกหน่วยงานที่กำกับดูแล
ไม่มีประวัติการทำผิดอันจะมีผลกระทบต่อสิ่งแวดล้อม ดังนั้น บริษัทฯ
จึงไม่มีค่าใช้จ่ายในการลงทุนเพื่อควบคุมปัญหาด้านสิ่งแวดล้อม

4. งานที่ยังไม่ได้ส่งมอบ

- ไม่มี –

ธุรกิจค้าวัสดุก่อสร้างและเครื่องตกแต่งบ้าน

บริษัท ชลบุรีกันยง จำกัด ประกอบธุรกิจร้านจำหน่ายสินค้าวัสดุก่อสร้างและอุปกรณ์ตกแต่งบ้าน
ทั้งค้าปลีกและค้าส่ง ภายใต้ชื่อร้าน “กันยงโฮมสโตร์” ดำเนินงานด้วยรูปแบบร้านค้าปลีกสมัยใหม่
(Modern Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านอย่างครบวงจร
ที่ลูกค้าสามารถเลือกซื้อสินค้าเกี่ยวกับบ้านทุกอย่างได้ในที่เดียว (One Stop Shopping)

1. ลักษณะของผลิตภัณฑ์และการให้บริการ

บริษัท ชลบุรีกันยง จำกัด จำหน่ายวัสดุก่อสร้างและอุปกรณ์ตกแต่งบ้าน
ซึ่งแบ่งประเภทของกลุ่มวัสดุก่อสร้างและสินค้าตกแต่งบ้าน ได้ 3 กลุ่ม ดังนี้

1.1 กลุ่มผลิตภัณฑ์วัสดุตกแต่ง

(1) ผลิตภัณฑ์ในห้องน้ำ เช่น กระเบื้องเซรามิค สุขภัณฑ์ อุปกรณ์ที่ใช้ในห้องน้ำ ตู้อาบน้ำ ก๊อก
ฝักบัว สายชำระ กระจก เครื่องทำน้ำร้อน เครื่องเป่ามือ เป็นต้น

(2) ผลิตภัณฑ์ที่ในห้องครัว เช่น กระเบื้อง เซรามิค อุปกรณ์ที่ใช้ในห้องครัว เตาแก๊สและไฟฟ้า
เตาอบและอุปกรณ์ อ่างล้างจาน บานซิงค์ เป็นต้น

(3) วัสดุตกแต่งผิว เช่น กระเบื้องเพื่อใช้ปูพื้นและปูผนัง ไม้ตกแต่งผิว วัสดุเลียนแบบไม้
หินตกแต่งผิว วัสดุเลียนแบบหิน ยิปซัมและอุปกรณ์ เป็นต้น

(4) ประตู หน้าต่าง จากวัสดุไม้ เหล็ก พลาสติก

(5) ผลิตภัณฑ์ที่เกี่ยวกับการตกแต่งภายนอก เช่น รั้ว พื้น หลังคา

(6) ผลิตภัณฑ์ที่เกี่ยวกับการตกแต่งภายในอื่นๆ เช่น บล็อกแก้ว

(7) ผลิตภัณฑ์ที่เกี่ยวกับโคมไฟและอุปกรณ์ไฟฟ้า ประกอบด้วย โคมไฟ โคมระย้า ไฟแขวน หลอดไฟ
พัดลม สายไฟ อุปกรณ์ตัดไฟ อุปกรณ์สำหรับระบบไฟฟ้า แสงสว่าง ปลั๊ก เป็นต้น

1.2 กลุ่มผลิตภัณฑ์วัสดุก่อสร้าง

(1) ผลิตภัณฑ์วัตถุดิบ เช่น ปูน หิน ดิน ทราย เหล็ก ตะแกรงไวท์เมท เหล็กหล่อโครงสร้าง
เหล็กหล่อสิ้นเปลือง เป็นต้น

(2) ผลิตภัณฑ์วัสดุกึ่งสำเร็จรูป เช่น คอนกรีตมวลเบา หลังคา อิฐ เสาเข็ม คอนกรีตสำเร็จ ท่อ
เป็นต้น

(3) ผลิตภัณฑ์วัสดุสำเร็จรูป เช่น ฉนวนกันความร้อน ยางกันซึมและยางปูพื้น ลูกหมุน เป็นต้น

1.3 กลุ่มผลิตภัณฑ์หนัก (Hard Ware)

(1) ผลิตภัณฑ์ที่เกี่ยวกับอุปกรณ์ประตู เช่น ลูกบิด มือจับ บานพับ กลอน เป็นต้น

(2) ผลิตภัณฑ์ที่เกี่ยวกับเครื่องมือและอุปกรณ์ช่าง เช่น อุปกรณ์ทาสี อุปกรณ์ก่อสร้าง เครื่องมือช่าง
นอต สกรู และตะปู เป็นต้น

(3) ผลิตภัณฑ์ที่เกี่ยวกับอุปกรณ์ประปา เช่น ถังบำบัดน้ำ ก๊อกสนาม แท็งก์ ปั๊มน้ำ สายยาง
อุปกรณ์ระบบประปาอื่นๆ และท่อ PVC เป็นต้น

(4) ผลิตภัณฑ์ที่เกี่ยวกับสีและเคมีภัณฑ์ เช่น สีทาหลังคา สีภายนอก สีภายใน สีรองพื้น สีทาปูนเก่า
สีทาปูนใหม่ สีกันเชื้อรา และสีกันสนิม เป็นต้น

2. การตลาด และภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

บริษัท ชลบุรีกันยง จำกัด ใช้กลยุทธ์การแข่งขัน ดังนี้

- “One Stop Shopping” บริษัทคัดสรรสินค้าเกี่ยวกับบ้านมากด้วยคุณภาพ หลากหลายชนิด ครบ
ครันทุกประเภท เพื่อให้ลูกค้าสามารถเลือกซื้อสินค้าเกี่ยวกับบ้านทุกอย่างได้ครบในที่เดียว

- “การบริการที่ดี” พนักงานของบริษัทได้รับการอบรมให้มีความรู้ในผลิตภัณฑ์เป็นอย่างดี
เพื่อแนะนำการเลือกซื้อผลิตภัณฑ์ให้กับลูกค้าได้อย่างถูกต้องตรงตามวัตถุประสงค์และการใช้งาน
นอกจากนี้ มีคลังสินค้าขนาดใหญ่ภายในร้าน
ที่ควบคุมประสิทธิภาพการบริหารจัดการด้วยระบบสารสนเทศอันทันสมัย
สามารถจัดส่งสินค้าได้อย่างถูกต้อง รวดเร็วภายในระยะเวลาที่ลูกค้าต้องการ

2.1.2 ลักษณะลูกค้าและกลุ่มลูกค้าเป้าหมาย

กลุ่มลูกค้าของบริษัท ชลบุรีกันยง จำกัด ได้แก่ ผู้รับเหมาก่อสร้าง และลูกค้ารายย่อย
ซึ่งอยู่ระหว่างก่อสร้างที่อยู่อาศัยใหม่ หรืออยู่ระหว่างต่อเติมหรือซ่อมแซมที่อยู่อาศัย
ซึ่งนิยมเลือกซื้อวัสดุก่อสร้างและผลิตภัณฑ์ตกแต่งบ้านด้วยตนเอง

2.1.3 นโยบายราคา

บริษัทฯ จะกำหนดราคาจากต้นทุนและส่วนบวกเพิ่ม (Cost Plus Margin)
โดยในบางช่วงอาจจัดกิจกรรม ส่งเสริมการขาย เพื่อมอบส่วนลด หรือของสมนาคุณแก่ให้แก่ลูกค้า
เพื่อกระตุ้นยอดขาย

2.1.4 การจำหน่ายและช่องทางการจำหน่าย

- การค้าปลีก จำหน่ายผ่านร้าน “กันยงโฮมสโตร์” ซึ่งปัจจุบันมี 2 สาขา คือ สาขาชลบุรี
ที่มีพื้นที่ขาย 12,000 ตารางเมตร และกันยงโฮมสโตร์ สาขาพัทยา ที่มีพื้นที่ขาย 20,000
ตารางเมตร

- การค้าส่ง โดยจำหน่ายผ่านร้านกันยงโฮมสโตร์ทั้ง 2 สาขา และพนักงานขาย
ไปให้บริการลูกค้าถึงโครงการ

2.2 สภาพการแข่งขัน และภาวะอุตสาหกรรม

ในปี 2550 ตลาดธุรกิจร้านค้าวัสดุก่อสร้าง ตกแต่ง และซ่อมแซมบ้าน
ในจังหวัดชลบุรีและพัทยายังมีการเติบโตอย่างต่อเนื่อง
จากการที่ธุรกิจท่องเที่ยวและอสังหาริมทรัพย์ในพื้นที่ยังมีอัตราขยายตัวอยู่ในระดับดี
เมื่อเปรียบเทียบกับสภาวะเศรษฐกิจภาพรวมของประเทศที่อยู่ในภาวะชะลอตัว
ส่งผลให้ผู้ประกอบการร้านค้าโมเดิร์นเทรดวัสดุก่อสร้าง ตกแต่ง และซ่อมแซมบ้าน
ที่เป็นผู้นำตลาดหลายรายได้ขยายสาขาในจังหวัดชลบุรีและพัทยาเพิ่มขึ้น ขณะที่ร้านค้าวัสดุก่อสร้าง
ซึ่งดำเนินการโดยผู้ประกอบการในจังหวัดมีการปรับเปลี่ยนรูปแบบร้านให้มีความทันสมัย
และเพิ่มสินค้าจำหน่ายในร้านให้ครบวงจรยิ่งขึ้น ทำให้ตลาดมีการแข่งขันอย่างรุนแรง
โดยผู้ประกอบการทุกรายต่างจัดกิจกรรมส่งเสริมการขายในรูปแบบต่างๆ ต่อเนื่องตลอดทั้งปี
ควบคู่กับเพิ่มสัดส่วนสินค้าให้มีความหลากหลายทุกระดับราคา และขยายงานให้บริการต่างๆ
ภายในบ้านอย่างครบวงจรมากขึ้น เพื่อกระตุ้นยอดขายและขยายฐานลูกค้าไปยังกลุ่มเป้าหมายใหม่ๆ
เช่น กลุ่มผู้รับเหมาก่อสร้าง ชาวต่างชาติ กลุ่มเจ้าของบ้านที่ต้องการซ่อมแซมบ้าน
ซึ่งคาดว่าสถานการณ์การแข่งขันดังกล่าวจะต่อเนื่องไปถึงปี 2551
แม้ว่าแนวโน้มการขยายสาขาร้านค้าโมเดิร์นเทรดวัสดุก่อสร้าง ตกแต่ง
และซ่อมแซมบ้านของผู้ประกอบการที่เป็นผู้นำตลาดจะชะลอลงในปีหน้า
จากข้อจำกัดกฎหมายเรื่องพื้นที่ก่อสร้าง (Zoning Law) และร่างพ.ร.บ.ธุรกิจค้าปลีกค้าส่ง
พ.ศ.... ซึ่งส่งผลให้การเปิดสาขาใหม่ของผู้ประกอบการที่เป็นผู้นำตลาดดำเนินการได้ยากขึ้น
เนื่องจากต้องได้รับอนุญาตก่อนเปิดดำเนินการ

ผู้ประกอบการรายใหญ่ในธุรกิจค้าปลีกวัสดุก่อสร้างในจังหวัดชลบุรี

+-------------+-----------+----------+--------------------------------+
| ผู้ประกอบการ  | ที่ตั้ง       | พื้นที่ขาย   | ลักษณะ                          |
|             |           | (ตร.ม.)  |                                |
|             |           |          |                                |
|             |           | โ        |                                |
|             |           | ดยประมาณ |                                |
+-------------+-----------+----------+--------------------------------+
| 1.ร้าน       | อ.เมือง    | 12,000   | -   Brand Name                 |
| กันยงโฮมสโตร์ | จ.ชลบุรี    |          |                                |
|             |           | 20,000   | -   มีสินค้าเกี่ยวกับบ้านครบทุกหมวด    |
| โดยบริษัท     | เขตพัทยา   |          |     กว่า 70,000 รายการ          |
| ชลบุรีกันยง    | จ.ชลบุรี    |          |                                |
| จำกัด        |           |          | -   พนักงานมีความรู้เรื่องสินค้า       |
|             |           |          |     สามารถแนะนำลูกค้าได้อย่างถูกต้อง |
+-------------+-----------+----------+--------------------------------+
| 2.Home Mart | อ.เมือง    | 2,000    | -   Brand Name                 |
| Max         | จ.ชลบุรี    |          |                                |
|             |           |          | -   มีสินค้าครบทุกหมวด             |
|             |           |          |     แต่แต่ละหมวดมีตัวเลือกไม่มาก     |
+-------------+-----------+----------+--------------------------------+
| 3.Home Work | เขตพัทยา   | 10,000   | -   Brand Name                 |
|             | จ.ชลบุรี    |          |                                |
|             |           |          | -   มีสินค้าครบทุกหมวดของการตกแต่ง  |
|             |           |          |     แต่ไม่ชำนาญเรื่องวัสดุก่อสร้าง     |
|             |           |          |                                |
|             |           |          |     - มีร้านค้าจำหน่ายสินค้า         |
|             |           |          |     และบริการอื่นๆ                |
|             |           |          |     ตั้งอยู่ในบริเวณเดียวกัน เช่น      |
|             |           |          |     เครื่องใช้ไฟฟ้า ธนาคาร         |
|             |           |          |     ร้านหนังสือ                   |
+-------------+-----------+----------+--------------------------------+
| 4. โฮมโปร   | เขตพัทยา   | 6,000    | -   Brand Name                 |
|             | จ.ชลบุรี    |          |                                |
|             |           |          | -   มีสินค้าครบทุกหมวดของการตกแต่ง  |
|             |           |          |     แต่ไม่ชำนาญเรื่องวัสดุก่อสร้าง     |
|             |           |          |                                |
|             |           |          |     - มีร้านค้าจำหน่ายสินค้า         |
|             |           |          |     และบริการอื่นๆ                |
|             |           |          |     ตั้งอยู่ในบริเวณเดียวกัน เช่น      |
|             |           |          |     เครื่องใช้ไฟฟ้า ธนาคาร         |
|             |           |          |     ร้านหนังสือ                   |
+-------------+-----------+----------+--------------------------------+
| 5. บุญถาวร   | เขตพัทยา   | 2,000    | -   Brand Name                 |
|             | จ.ชลบุรี    |          |                                |
|             |           |          | -   มีสินค้าครบทุกหมวดของการตกแต่ง  |
|             |           |          |     แต่ไม่ชำนาญเรื่องวัสดุก่อสร้าง     |
|             |           |          |                                |
|             |           |          | -   มีร้านค้าจำหน่ายสินค้า           |
|             |           |          |     และบริการอื่นๆ                |
|             |           |          |     ตั้งอยู่ในบริเวณเดียวกัน เช่น      |
|             |           |          |     เครื่องใช้ไฟฟ้า ธนาคาร         |
|             |           |          |     ร้านหนังสือ                   |
+-------------+-----------+----------+--------------------------------+

3. การจัดหาผลิตภัณฑ์หรือบริการ

3.1 ลักษณะการบริการ

บริษัท ชลบุรีกันยง จำกัด จะคัดเลือกสินค้าจากผู้ผลิตหรือผู้จัดจำหน่าย จำนวน ประมาณ 600 ราย
โดยพิจารณาคุณสมบัติ คุณภาพ และราคาผลิตภัณฑ์ของผู้จำหน่ายแต่ละรายเปรียบเทียบกัน
เพื่อนำมาจำหน่ายในร้านกันยงโฮมสโตร์ โดยสินค้าแบ่งออกเป็น 3 หมวดหลัก รวมมากกว่า
70,000 รายการ
ซึ่งมีความหลากหลายและครบถ้วนมากพอที่ลูกค้าจะสามารถเลือกซื้อสินค้าได้ครบภายในที่เดียว
พร้อมทั้ง มีการบริการจัดส่งสินค้าให้แก่ลูกค้าถึงที่อีกด้วย

3.2 ผลกระทบต่อสิ่งแวดล้อม

- ไม่มี -

4. งานที่ยังไม่ได้ส่งมอบ

- ไม่มี –

ธุรกิจคอนกรีตมวลเบา

1. ลักษณะของผลิตภัณฑ์และการให้บริการ

บริษัท สมาร์ทคอนกรีต จำกัด ประกอบธุรกิจผลิตและจำหน่ายคอนกรีตมวลเบา ภายใต้ชื่อ “สมาร์ท
บล็อก” ซึ่งเป็นคอนกรีตมวลเบาระบบอบไอน้ำภายใต้ความดันสูง (Autoclaved Aerated
Concrete: AAC) สูตร Cement Base
ที่ได้รับการยอมรับจากทั่วโลกว่ามีคุณภาพและแข็งแกร่งทนทาน
โดยผลิตภัณฑ์ผ่านการรับรองคุณภาพมาตรฐานผลิตภัณฑ์ อุตสาหกรรม มอก. 1505 - 2541

2. การตลาด และภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

ด้วยเหตุที่คอนกรีตมวลเบายังเป็นสินค้าที่ยังไม่เป็นที่รู้จักหรือนิยมใช้อย่างแพร่หลายโดยทั่วไปในการก่อสร้างเนื่องจากยังมีผู้รับเหมาก่อสร้าง
ช่าง และลูกค้าจำนวนมากไม่เข้าใจคุณสมบัติ วิธีการใช้งาน
และคุณประโยชน์ที่แท้จริงของคอนกรีตมวลเบา บริษัทฯ จึงมีแนวทางการทำตลาดดังนี้

- ให้คำแนะนำการใช้งานกับช่าง โดยมีทีมงานวิศวกรผู้เชี่ยวชาญให้คำแนะนำ
และสาธิตวิธีการใช้งานแก่ลูกค้า และหน่วยงานต่างๆ

- จัดตั้งตัวแทนจัดจำหน่าย และดำเนินการตลาดในฐานะพันธมิตรธุรกิจร่วมกัน
โดยเลือกเฉพาะตลาดที่มี

มีศักยภาพในการเติบโตสูง และให้ผลกำไร

- มุ่งเน้นเรื่องการวิจัยและพัฒนาผลิตภัณฑ์ ให้มีคุณสมบัติที่สอดรับกับความต้องการของผู้บริโภค และ
ก้าวทันเทคโนโลยีการก่อสร้างสมัยใหม่

2.1.2 ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายของบริษัท ได้แก่ ผู้รับเหมาก่อสร้างทุกขนาด โดยเฉพาะในภาคกลาง
และภาคตะวันออก

2.1.3 นโยบายราคา

บริษัทจะกำหนดราคาจากต้นทุนและส่วนบวกเพิ่ม (Cost plus Margin)
โดยนำปริมาณการสั่งซื้อและการแข่งขันของอุตสาหกรรมมาพิจารณาประกอบเช่นกัน

2.1.4 การจำหน่ายและช่องทางการจำหน่าย

1.  บริษัทจะทำการจัดจำหน่ายผลิตภัณฑ์ผ่านตัวแทนจัดจำหน่าย และขายตรงเข้าโครงการ
    โดยมีลูกค้าส่วนใหญ่ในภาคกลาง และภาคตะวันออก

2.2 สภาพการแข่งขัน และภาวะอุตสาหกรรม

จากการชะลอตัวของธุรกิจอสังหาริมทรัพย์ และโครงการก่อสร้างของภาครัฐ
ส่งผลให้ตลาดคอนกรีตมวลเบาในปี 2550 มีความต้องการใกล้เคียงกับปีที่ผ่านมา อยู่ที่ประมาณ 12
ล้านตารางเมตร/ปี
ขณะที่กำลังการผลิตจากผู้ประกอบการคอนกรีตมวลเบาระบบอบไอน้ำภายใต้ความดันสูง
(Autoclaved Aerated Concrete: AAC) ที่มีการผลิตและจำหน่ายเชิงพาณิชย์จำนวนทั้งหมด 6
ราย มีกำลังการผลิตสูงสุดรวมประมาณ 26 ล้านตารางเมตร/ปี
ซึ่งอุปทานที่เกินความต้องการตลาดอยู่สูงถึง 14 ล้านตารางเมตร/ปี
เป็นเหตุให้ภาวะการแข่งขันในตลาดยังคงมีความรุนแรง อย่างไรก็ตาม
การแข่งขันด้านราคามีแนวโน้มลดความรุนแรงลง เนื่องจากที่ผ่านมา
ผู้ประกอบการทุกรายในตลาดล้วนแต่ประสบปัญหาขาดทุน
จากการที่ราคาขายไม่สะท้อนต้นทุนการผลิตที่แท้จริง ทำให้ในปี 2550 นี้
ผู้ประกอบการต่างหลีกเลี่ยงการใช้ราคาเป็นกลยุทธ์หลักในการแข่งขัน
และได้มีการปรับราคาขายคอนกรีตมวลเบาขึ้นประมาณ 5-10%
ให้สะท้อนกับต้นทุนการผลิตที่แท้จริงมากยิ่งขึ้น โดยมีราคาขายเฉลี่ยรวมอยู่ที่ประมาณ 150-160
บาทต่อตารางเมตร นอกจากนี้
ผู้ประกอบการต่างหันไปแข่งขันในเรื่องความหลากหลายและคุณภาพของสินค้า
ตลอดจนเพิ่มประสิทธิภาพในการบริการ และช่องทางการจัดจำหน่าย เพื่อรักษาระดับยอดขาย
เพิ่มราคาขายต่อหน่วย และขยายตลาดไปยังกลุ่มลูกค้าใหม่ๆ มากขึ้น

อย่างไรก็ตาม
จากทิศทางการพัฒนาแนวคิดและเทคโนโลยีงานก่อสร้างที่มุ่งเน้นให้ความสำคัญเรื่องการประหยัดพลังงาน
ความรวดเร็ว และการลดต้นทุนในการก่อสร้าง
ส่งผลให้ผู้ประกอบการธุรกิจอสังหาริมทรัพย์มีแนวโน้มใช้คอนกรีตมวลเบาทดแทนวัสดุก่อสร้างประเภทอื่นๆ
มากขึ้น เนื่องจากมีคุณสมบัติเด่นในเรื่องความทนทาน แข็งแรง น้ำหนักเบา กันความร้อน
และประหยัดพลังงาน
ประกอบกับการฟื้นตัวของธุรกิจอสังหาริมทรัพย์และการลงทุนของภาคเอกชนภายหลังจากที่มีการเลือกตั้ง
อีกทั้ง การได้รัฐบาลชุดใหม่เข้ามาบริหารประเทศ
จะทำให้โครงการก่อสร้างของภาครัฐที่ได้ชะลอแผนการลงทุนในช่วงที่ผ่านมา
กลับเข้าสู่การพิจารณาเพื่อดำเนินโครงการต่อได้อีกครั้ง จึงคาดการณ์ว่า ในปี 2551
ความต้องการคอนกรีตมวลเบาจะมีขยายตัวดีขึ้นกว่าปีที่ผ่านมา

ผู้ประกอบการรายใหญ่ในธุรกิจคอนกรีตมวลเบา

+----------------------------------+-----------------+-----------------+
| บริษัท                             | ชื่อสินค้า          | กำลังการผลิต*     |
|                                  |                 |                 |
|                                  |                 | (ล้านตารางเมตร/  |
|                                  |                 | ปี)              |
+----------------------------------+-----------------+-----------------+
| บริษัท ควอลิตี้คอนสตรัคชั่นโปรดัคส์ จำกัด   | Q-CON           | 12.00           |
| (มหาชน)                          |                 |                 |
+----------------------------------+-----------------+-----------------+
| บริษัท ซุปเปอร์บล็อก จำกัด (มหาชน)     | Super block     | 5.75            |
+----------------------------------+-----------------+-----------------+
| บริษัท สยามซีแพคบล็อค จำกัด           | CPAC            | 4.00            |
+----------------------------------+-----------------+-----------------+
| บริษัท สมาร์ท คอนกรีต โปรดัก จำกัด     | Smart Block     | 3.00            |
+----------------------------------+-----------------+-----------------+
| บริษัท ไทยคอน จำกัด                 | THAI CON        | 2.50            |
+----------------------------------+-----------------+-----------------+

หมายเหตุ - * อ้างอิงจากสารวิจัยธุรกิจ เดือนมิถุนายน 2548

3. การจัดหาผลิตภัณฑ์หรือบริการ

3.1 ลักษณะการบริการ

บริษัท ออโตเครป แอเรทเต็ด คอนกรีต โปรดัก จำกัด
ดำเนินการผลิตคอนกรีตมวลเบาระบบอบไอน้ำภายใต้ความดันสูง AAC (Autoclaved Aerated
Concrete) ด้วยเทคโนโลยีและเครื่องจักร WEHRHAHN ประเทศเยอรมัน
โรงงานผลิตตั้งอยู่บริเวณทางหลวงหมายเลข 344 ตำบลหนองอิรุณ อำเภอบ้านบึง จังหวัดชลบุรี
ปัจจุบันมีกำลังการผลิต 3 ล้านตารางเมตรต่อปี

3.1.1 นโยบายการผลิต

บริษัทฯ ควบคุมการผลิตทุกขั้นตอน โดยใช้ระบบเทคโนโลยีการผลิตที่ทันสมัย และทีมงานวิศวกรผู้
เชี่ยวชาญ เพื่อให้คอนกรีตมวลเบาที่ได้ทุกก้อนมีคุณภาพสม่ำเสมอเท่ากัน ขนาดมิติทุกด้านเที่ยงตรง
หน้าสัมผัสราบเรียบ และแข็งแกร่งทนทาน สามารถกันความร้อน กันเสียง ทนไฟ
ตรงตามที่มาตรฐานการผลิตของบริษัทฯ

3.1.2 วัตถุดิบ

บริษัทฯ ซื้อวัตถุดิบหลัก อันได้แก่ ปูนซีเมนต์ปอร์ตแลนด์ ทราย ยิปซั่ม และปูนขาว
จากผู้จำหน่ายภายในประเทศ โดยจะพิจารณาคุณสมบัติ คุณภาพ
และราคาผลิตภัณฑ์ของผู้จำหน่ายแต่ละรายเปรียบเทียบกัน เพื่อให้ได้วัตถุดิบการผลิตที่มีคุณภาพ
ภายใต้ราคาที่บริษัทฯ สามารถแข่งขันในอุตสาหกรรมได้ด้วย

3.2 ผลกระทบต่อสิ่งแวดล้อม

- ไม่มี –

4. งานที่ยังไม่ได้ส่งมอบ

- ไม่มี –